
1.  Formål
Hensikten med retningslinjen er å sikre arbeidstaker og arbeidsgivers rettigheter og plikter i henhold til Arbeidsmiljøloven (AML) og Arbeidstilsynets retningslinjer for arbeid ved dataskjerm. 

2.  Omfang
Retningslinjen gjelder for arbeidstakere ved Norges teknisk-naturvitenskapelige universitet, som jevnlig og under en betydelig del av sitt arbeid, utfører arbeid ved dataskjerm.

3.  Ansvar og myndighet
Linjeledelsen har myndighet og ansvar i forhold til retningslinjen.

4.  Beskrivelse
Retningslinjen består av en rutine som angir når syns- og øyeundersøkelse skal utføres, hvordan utgifter skal dekkes og hvem som har rett på databrille, samt vedleggene. 

Vedlegg 1 Råd om tilrettelegging av arbeidsplassen



HYPERLINK "http://www.ntnu.no/hms/bok/kap-7.7v2.doc"

Vedlegg 2 Måleskjema – arbeidsplass (bokmål)



 HYPERLINK "http://www.ntnu.no/hms/bok/kap-7.7v2n.doc" 

Vedlegg 2a: Måleskjema – arbeidsplass (nynorsk)

Vedlegg 3 Optiker med avtale med NTNU



HYPERLINK "http://www.ntnu.no/hms/bok/kap-7.7v4.doc"

Vedlegg 4 Rekvisisjons-/rapportskjema (bokmål)



 HYPERLINK "http://www.ntnu.no/hms/bok/kap-7.7v4n.doc" 

Vedlegg 4a: Rekvisisjons/rapportskjema (nynorsk)

5.  Definisjoner
5.1 Vanlige briller (vanlig synskorrigerende hjelpemidler)

Med denne benevnelsen forstår vi briller til bruk på avstand og briller tilpasset vanlig leseavstand. Vanlige progressive briller til avstands- og lesebruk regnes som vanlig synskorrigerende hjelpemiddel.

5.2 Databriller (spesielle synskorrigerende hjelpemidler)

Med denne benevnelsen forstår vi briller tilpasset avstanden til dataskjerm.

5.3 Behov for databrille
Behov for databrille foreligger når arbeidstaker har behov for brille ved dataskjermarbeid og briller til avstandsbruk eller vanlig lesebrille ikke er tilstrekkelig for å dekke dette behovet. Det henvises til Forskrift om arbeid ved dataskjerm og veiledningen til § 11 i denne forskriften (kap. 8 i bestillingsnr. 540).

6.  Dokumentreferanser
Forskrift om arbeid ved dataskjerm (b.nr. 528)
Veiledning (b.nr. 540) til § 11 i denne forskrift.

Statens personalhåndbok 201.2-2

7.  Distribusjon

Retningslinjen distribueres fra HMS-seksjonen i henhold til HMS-håndboka. Den distribueres også til den optiker NTNU har avtale med.

Kommentarer:

Retningslinjen gjelder fra 01.01.98 og erstatter tidligere notat om Arbeidsplassbriller av 27.02.96.
Syns- og øyeundersøkelse

Arbeidstaker har rett til øyeundersøkelse og synsprøve hos offentlig godkjent optiker som har avtale med NTNU:

· Før de begynner arbeid ved dataskjerm

· Om nødvendig med jevne mellomrom i tiden deretter

· Dersom de får synsproblem som kan skyldes arbeid ved dataskjerm

Linjeleder godkjenner hvem som har rett til undersøkelse. 

Befaring på arbeidsplassen foretas før synsundersøkelsen gjennomføres. Dette gjøres i første omgang av arbeidstakeren sammen med leder. Vedlegg 1 «Råd om tilrettelegging av arbeidsplass» er veiledende i denne prosessen. Befaringen tar sikte på å gi en ergonomisk og en belysningsmessig vurdering og tilpassing av arbeidsplassen. Befaringen skal også omfatte måltaking av avstand til skjerm, skrivebord og tastatur, se vedlegg 2. Hvis det viser seg å være behov for faglig bistand kan denne befaringen gjøres av HMS-seksjonen. 

Synsundersøkelse med hovedvekt på arbeidssituasjonen skal utføres hos optiker med avtale med NTNU. Rekvisisjons-/Rapportskjema skal benyttes. Se vedlegg 4.

Arbeidstakeren avtaler selv time hos optikeren, se vedlegg 3.

Anskaffelse av databrille

Når behov for egen databrille foreligger, dvs. når brille til bruk på avstand eller lesebrille ikke vil være tilstrekkelig til å dekke behov for brille ved dataskjerm, dekker NTNU utgifter slik det er beskrevet i avtalen med optiker. Det forutsettes at behovet er attestert av offentlig godkjent optiker som NTNU har avtale med og at vurderingen er gjort i samsvar med Veiledning til § 11 i Forskrift om arbeid ved dataskjerm.
Brille som er nødvendig for å utføre annet arbeid enn arbeid ved dataskjerm, f.eks. ulike typer nærarbeid ved laboratorium, dekkes ikke av disse reglene for syns- og øyeundersøkelse og refusjon av utgifter til databrille.

Dersom optiker bekrefter at det er behov for databrille etter de veiledninger som foreligger til forskriften om arbeid ved dataskjerm, bestilles databrille hos optiker med avtale med NTNU. Optiker fyller ut de resterende deler av Rekvisisjons-/Rapportskjema (vedlegg 4) og sender det tilbake til enheten. HMS-seksjonen mottar egen epikrise fra optiker.

Dekning av utgifter til synsundersøkelse og databrille

Utgifter til synsundersøkelse og databrille faktureres av optiker til den ansattes arbeidssted. Databrille dekkes av den aktuelle enhets driftsmidler. 

Dersom undersøkelse hos optiker viser at det er nødvendig med henvisning til øyelege, vil arbeidstaker bli henvist. Hvis årsak til henvisning til øyelege er knyttet til arbeid ved dataarbeidsplass, vil NTNU dekke utgifter til egenandel i henhold til normaltariff for legeforeningen.

Fungerer ikke brillen, skal ny synsundersøkelse foretas uten kostnad for kunden. Må glassene byttes pga. styrkejustering, gjøres dette uten kostnad for kunden. Må det annen glassløsning til (flerstyrkeløsning), faktureres kunden for mellomlegget.

Brille som dekkes av NTNU er NTNUs eiendom og skal benyttes på arbeidsplassen.

NTNU dekker kun utgifter til databrille som er anskaffet fra optiker som NTNU har avtale med, se vedlegg 3. 

